اوروپا پارلامنتی تورک وطنداش‌لاری اوچون ویزا معافیتی پروسه‌سی‌نین مثبت نتیجه‌لنمه‌سینه قاتقی ائتمه‌یه حاضر اولدوغونو آچیقلادی.
اوروپا پارلامنتی باشقانی مارتین شولز و قروپ پرزیدنتی عبارت پرزیدنت‌لر کونفرانسی، اوروپا بیرلیگی کومیسیونونون آلدیغی تورک وطنداش‌لاری اوچون ویزا‌لارین قالدیریلماسینی ایچه‌رن توصیه قرارلارینی گؤروشدو.
توپلانتی‌نین آردین‌دان ائدیلن آچیقلامادا؛
"تورکیه ایله ویزا معافیتی موضوعسوندا باشاریلی بیر نتیجه الده ائدیلمه‌سینه مثبت بیرقاتقی ائتمه‌یه حاضیریق" ایفاده‌سی یئر آلدی.
تورکیه‌نین معیارلاری یئرینه یئتیرمک اوچون گؤستردیگی تلاش‌لارین ممنونیتله قارشیلاندیغی ایفاده ائدیلن آچیقلامادا؛
"آنجاق اوروپا بیرلیگی کومیسیونو، اوروپا پارلامنتوسونو، بوتون شرط‌لرین یئرینه یئتیریلمدیگی موضوعسوندا بیلگیلندیردی. بو تامامیله قارشی‌لانانا قدر ایشلر داوام ائتمه‌لی" دئییلدی.
اوروپا بیرلیگی کومیسیونون آلدیغی قراردا 72 معیار 67سی‌نین رئاللاشدیریلدیغی، قالان 5 معیاری ایسه ژوئن سونونا قدر تاماملانماسی لازیم اولدوغو وورغولانمیشدی.
